शिखरजी
जैन नीति शास्त्रों में वर्णन है कि जैन धर्म के 24 तीर्थंकरों में से प्रथम तीर्थंकर भगवान 'आदिनाथ' अर्थात् भगवान ऋषभदेव ने कैलाश पर्वत पर, 12वें तीर्थंकर भगवान वासुपूज्य ने चंपापुरी, 22वें तीर्थंकर भगवान नेमीनाथ ने गिरनार पर्वत और 24वें और अंतिम तीर्थंकर भगवान महावीर ने पावापुरी में मोक्ष प्राप्त किया। शेष 20 तीर्थंकरों ने सम्मेद शिखर में मोक्ष प्राप्त किया। जैन धर्म के 23वें तीर्थंकर भगवान पार्श्वनाथ ने भी इसी तीर्थ में कठोर तप और ध्यान द्वारा मोक्ष प्राप्त किया था। अत: भगवान पार्श्वनाथ की टोंक इस शिखर पर स्थित है।
आचार्य पुष्पदंत सागर
आचार्य पुष्पदंत सागर जैन धर्म के एक प्रमुख दिगम्बर संत हैं। उन्होंने क्षुल्लक दीक्षा आचार्य विद्यासागर से ग्रहण की। उनकी दिगम्बर दीक्षा आचार्य विमल सागर के हाथों सम्पन्न हुई। पुष्पगिरी तीर्थ का निर्माण कार्य आचार्य पुष्पदंत सागर की प्रेरणा से हो रहा है।